
ABSTRACT
Dezideratul respectării drepturilor omului, consfinţite prin documente internaţionale ratificate de marea majoritate a statelor lumii, a condus şi la consacrarea principiului potrivit căruia deţinuţii sunt persoanele care execută pedepse privative de libertate cu scopul de a fi reabilitaţi şi ajutaţi să se integreze în societate, şi nu doar pentru a fi pedepsiţi şi izolaţi de comunitate. Antrenarea în câmpul muncii este fundamentală în reintegrarea cu succes în societate; deţinuţii pot fi antrenaţi fie la munci neremunerate (de îngrijire/amenajare a penitenciarului şi a teritoriului acestuia), fie la munca social-utilă remunerată. De asemenea, activităţile educative, culturale şi sportive sunt menite să dezvolte şi unele aptitudini care pot contribui la imaginea de sine a persoanelor private de libertate.

În scopul garantării siguranţei cetăţeanului şi reducerii gradului de recidivă, politicile de incluziune socială la nivelul statelor membre ale Uniunii Europene promovează în special dialogul cu angajatori, parteneri sociali şi reprezentanţi ai comunităţilor locale.
În general, în statele membre ale Uniunii Europene, autorităţile cu atribuţii care privesc reinserţia socială a deţinuţilor şi a foştilor deţinuţi sunt structuri organizate în cadrul administraţiei penitenciarelor. Cel mai important procent de implicare în misiunea de reintegrare socială îl deţine sectorul terţiar (asociaţii/ fundaţii şi organizaţii non-profit).

INTRODUCERE

Reintegrarea socială a persoanelor private de libertate reprezintă un proces care îşi are începuturile în faza execuţional-penală, însumând o succesiune de etape în asistenţa acestora: etapa instituţională (debutează la încarcerare), etapa de pregătire pentru eliberare şi etapa post-detenţie. Un rol esenţial al serviciului penitenciar este acela al pregătirii persoanelor private de libertate pentru perioada post-detenţie. Pentru atingerea acestui obiectiv este necesară corelarea nevoilor persoanelor private de libertate cu programele de educaţie, asistenţă psihologică şi asistenţă socială şi demersul de incluziune socială. Totodată, pentru succesul reintegrării sociale este necesar concursul comunităţilor locale în dubla lor calitate: de parteneri ai serviciului penitenciar şi de beneficiari ai întregului proces de reintegrare socială a persoanelor private de libertate sau care au executat pedepse privative de libertate. 

Contextul internaţional, dominat de criza economică, de nevoia realocării resurselor, impune o nouă abordare a gestionării efectivelor de persoane private de libertate de către fiecare ţară în parte. Acest aspect a relevat ca soluţie de urgenţă repatrierea persoanelor private de libertate către statele de origine, decizie care impune identificarea, la nivel individual, a unor instrumente/ mecanisme de gestiune.
Cele mai importante instrumente legislative pe plan european şi internaţional sunt:

· Declaraţia Universală a Drepturilor Omului din 10 decembrie 1948, adoptată de Adunarea Generală a ONU; 

· Convenţia Europeană pentru apărarea Drepturilor Omului şi a Libertăţilor fundamentale, ratificată prin Legea nr.30/1994;
· Convenţia cu privire la drepturile copilului, adoptată de Adunarea Generală a ONU la 20 noiembrie 1989, ratificată prin Legea nr.18/1990;

· Recomandarea nr.5 a Comitetului de Miniştri ai Consiliului Europei privind drepturile copiilor instituţionalizaţi (2005);

· Recomandarea nr.1286 a Adunării Parlamentare a Consiliului Europei privind o strategie europeană pentru copii (1996);

· Convenţia Organizaţiei Internaţionale a Muncii nr.182/1999 privind interzicerea celor mai grave forme ale muncii copiilor şi acţiunea imediată în vederea eliminării lor, adoptată la cea de-a 87-a sesiune a Conferinţei Generale a Organizaţiei Internaţionale a Muncii, Geneva, ratificată prin Legea nr.203/2000;

· Pactul Internaţional cu privire la Drepturile Civile şi Politice;

· Pactul Internaţional cu privire la Drepturile Economice, Sociale şi Culturale;
· Convenţia împotriva Torturii şi a altor Pedepse ori Tratamente Crude, Inumane sau Degradante, Convenţia împotriva formelor de tratament sau pedepselor crude, inumane sau degradante aprobată de Adunarea Generală a Naţiunilor Unite la 10 decembrie 1984 (Rezoluţia 39/46);

· Ansamblul Regulilor Minime de Tratament al Deţinuţilor;

· Recomandarea Consiliului Europei nr.(87)3 asupra Regulilor Europene privind Penitenciarele;

· Regulile şi Standardele Minime pentru Măsurile Neprivative de Libertate (Regulile de la Tokyo);

· Ghidul Naţiunilor Unite cu privire la prevenirea delincvenţei juvenile (Ghidul de la Riyadh);

· Regulile Europene cu privire la Sancţiunile şi Măsurile Comunitare; 
· Ansamblul de principii pentru protejarea tuturor persoanelor supuse unei forme oarecare de detenţie sau încarcerare;

· Ansamblul regulilor minime ale Naţiunilor Unite cu privire la administrarea justiţiei pentru minori (Regulile de la Beijing);
· Recomandarea nr.R(89)12 cu privire la educaţia în penitenciare;

· Recomandarea Comitetului de Miniştri ai statelor membre referitoare la Regulile Penitenciare Europene, Rec(2006)2;

· Recomandarea Rec.(2010)1 privind Regulile Europene în domeniul Probaţiunii.
La nivel european, în cadrul Forumului strategic de la Berlin au fost evidenţiate în 2012 recomandări formulate în cadrul proiectului Ex-Offenders Community of Practice
, consecutiv atelierelor şi seminariilor organizate, astfel încât, pentru reintegrarea socială a persoanelor care au executat pedepse privative de libertate, trebuie avute în vedere, alături de o strategie unică la nivelul Uniunii Europene, următoarele:
· Parteneriatul între instituţii publice şi organizaţii neguvernamentale


Proiectul Ex-Offenders Community of Practice recomandă ca toate serviciile relevante să fie implicate în procesul de reintegrare socială a persoanelor care au executat pedepse privative de libertate. Acestea ar trebui sprijinite prin acorduri formale, dacă se consideră oportun şi ar trebui implementate în instituţiile europene, la nivel de guverne naţionale, în rândul furnizorilor de servicii, la nivel regional şi local, pentru instituţiile publice şi organizaţiile neguvernamentale, indiferent de nivel. Proiectul Ex-Offenders Community of Practice recomandă ca toţi cei care lucrează cu persoanele private de libertate şi persoanele care au executat pedepse privative de libertate să fie instruiţi într-o abordare cât mai actuală şi eficientă a reintegrării sociale. Acest proces va include creşterea gradului de conştientizare şi înlăturarea prejudecăţilor opiniei publice, sprijinirea furnizorilor de servicii şi a altor persoane fizice şi juridice care pot fi receptive la munca cu această categorie de beneficiari, indiferent de vârstă.
· Evaluarea

Este recomandat, de asemenea, ca evaluarea detaliată şi sistemică a fiecărei persoane să fie realizată de către instituţiile cu atribuţii în domeniu, într-un stadiu incipient, astfel încât aceasta să poată beneficia de cel mai adecvat sprijin pe durata detenţiei, în perioada de pregătire pentru eliberare, precum şi în etapa post-detenţie.
· Legătura cu familia/comunitatea


Proiectul recomandă ca menţinerea şi consolidarea legăturilor cu familia – prin instruirea personalului, crearea unei culturi în penitenciar orientată spre implicarea familiilor în susţinerea persoanelor custodiate pe perioada detenţiei, cât şi după punerea în libertate – să fie o prioritate a procesului de reintegrare socială şi o contribuţie pentru reducerea riscului de recidivă.
· Iniţiative cu privire la încadrarea în muncă, instruire şi educaţie


Proiectul Ex-Offenders Community of Practice recomandă ca o prioritate a procesului de reintegrare socială, creşterea ratei de angajare, atât prin asigurarea unei instruiri, educaţii adecvate şi a acumulării unei experienţe în muncă, cât şi prin legături pozitive cu angajatorii şi furnizorii de instruire, precum şi printr-o legislaţie şi o practică antidiscriminatorie.

    Totodată în cadrul studiului Institutului Regional de Cercetare din Lombardia privind proiectul „Strategia de ocupare şi calificare prin învăţare şi activităţi pentru libertate”, se menţionează factorii care influenţează reintegrarea socio-profesională a persoanelor private de libertate, care se referă, în special, la patru aspecte:
· cultura şi percepţia pe care cei din afară o au despre persoanele private de libertate;

· legislaţia;

· sistemele de sprijinire a reintegrării sociale;

· reţelele sociale.

AUSTRIA 


Date generale

Considerată stat al bunăstării, cu o o populaţie totală de 8,4 milioane locuitori şi o densitate de 100/km², cu o rată a şomajului destul de scăzută - 6.4 %, Austria demonstrează că dezvoltă cu success o piaţă social-economică viabilă. 

În pofida acestor elemente pozitive din punct de vedere social-economic, rata populaţiei încarcerate este considerabilă - 103.6 la 100.000 locuitori - 161,7%, rata de ocupare a închisorilor este de 92,4% din capacitatea totală; proporţia de străini încarceraţi este de 45%.

În afară de măsurile uzuale, dezvoltate în alte state europene, referitoare la modalitățile de detenție, din septembrie 2010, în Austria există posibilitatea de a executa pedeapsa prin arest la domiciliu monitorizat electronic. Primele evaluări ale acestei măsuri demonstrează faptul că 73% dintre deţinuţi au fost introduşi în sistemul de monitorizare electronică înainte de încarcerare (front door clients). Al doilea grup este compus din persoane care se află deja în detenţie şi vor efectua restul pedepsei în sistemul acesta (backdoor clients).


Serviciile de probaţiune

Asociaţia NEUSTAR pentru probaţiune, mediere şi activităţi sociale este o asociaţie non-profit care deţine cvasi-monopolul asupra activităţilor de probaţiune, cu 557 membri full-time şi 950 de voluntari şi lucrători sociali; dintre aceştia, 62% sunt femei şi 65% lucrează part-time. 

În anul 2010, clienţii Neustart au fost: 14.176 persoane condamnate şi aflate în probaţiune, 96 persoane condamnate aflate sub monitorizare electronică, 4.458 foşti deţinuţi eliberaţi, 8.200 persoane care efectuează muncă în folosul comunităţii
. 

Din septembrie 2010 există posibilitatea de a aplica pentru monitorizarea electronică, în cazul deţinuţilor care au de executat o pedeapsă maximă de 12 luni, sub rezerva îndeplinirii unor condiţii minimale: domiciliul în Austria, prestarea unei munci la domiciliu de 38,5 ore pe săptămână şi un venit suficient pentru a se întreţine. Munca este asigurată prin intermediul societăţilor comerciale sau al organizaţiilor din sectorul terţiar. 

Monitorizarea electronică constituie o modalitate de trecere mai uşoară de la detenţie la reintegrarea în societate şi are ca scop reducerea efectelor negative ale detenţiei, a stigmatului acesteia şi prevenirea degradării morale, psihice ori fizice a deţinuţilor.

Exemple de bune practici


Contrapunkt Soziale Betriebe GmbH este o societate comercială care îşi asumă o serie de angajamente sociale. Scopul principal al activităţilor sale este ca, prin oferirea de servicii pieţei publice şi private, să sprijine reintegrarea profesională a persoanelor aflate în dificultate. Angajaţii încheie contracte de muncă temporare şi sunt pregătiţi, în cadrul unui program de dezvoltare, pentru a intra pe piaţa muncii. Societatea îşi acoperă prin propriile servicii şi vânzări de produse o treime din cheltuieli, restul fiind acoperit de către agenţiile de forţă de muncă, prin fondurile sociale europene şi de către autorităţile locale. Angajamentele cu clienţi şi parteneri sunt bazate pe reintegrarea grupurilor vulnerabile.

Societatea are o serie de câmpuri de activitate în care îşi desfăşoară activităţile: textile (colectarea şi sortarea hainelor vechi şi servicii second-hand), tâmplărie, servicii diverse (grădinărit, curăţarea zăpezii, sortarea deşeurilor). Contrapunkt a creat peste 100 de containere speciale pentru hainele vechi. În fiecare săpătmână, operatorii societăţii adună peste 13 tone de textile uzate; cele mai bune urmează a fi vândute în magazinele second-hand ale societăţii, restul urmează a fi reciclate şi doar o mică parte aruncate. 

Se realizează, de asemenea, obiecte din lemn prelucrat în variate forme (piese pentru bucătărie, baie, dormitoare, uşi, rafturi), se oferă servicii de restaurare. 

Contrapunkt asigură managementul angajaţilor, plasarea acestora în cadrul diferitelor companii private sau în sectorul industrial, supravegherea şi evaluarea acestora, oferă servicii de training şi de asistenţă socială. 


Schritt für Schritt este un program de reintegrare co-finanţat prin EQUAL şi Ministerul Economiei, în care sunt implicaţi 443 participanţi. Activităţile sunt structurate pe trei module: primul în cadrul căruia se desfăşoară activităţile de urmărire şi monitorizare propuse de către asistenţii sociali, al doilea modul, care cuprinde 18 activităţi (în interiorul şi în afara închisorii), iar al treilea modul implică activităţi de formare profesională. Profilul deţinuţilor ce pot face parte din aceste program presupune îndeplinirea unei serii de condiţii: pedeapsa de peste 6 luni, doar persoane cu nevoi speciale, doar persoane cu permis de muncă, 20% femei, peste 18 ani, 64% să nu aibă nicio diplomă de absovire etc.

Contactul este stabilit cu 4 luni înainte de eliberare şi se concretizează în 6 întâlniri între deţinut şi asistentul social. 55% dintre participanţi rămân în program după eliberare, pentru o perioadă de trei luni, timp în care au loc opt întâlniri cu asistentul social. 

BELGIA

În Belgia, instrumentele de susţinere a foştilor deţinuţi în procesul de reinserţie nu prezintă uniformitate nici la nivelul comunităţilor, nici la nivel naţional. Iniţiativele provin, în general, din partea organizaţiilor active în domeniul reinserţiei socio-profesionale a deţinuţilor, din partea asociaţiilor care combat excluziunea socială/profesională şi din partea centrelor de formare. În anul 2007 a fost creată Uniunea Asociaţiilor Active în Penitenciare (CAAP
) în scopul de a reuni toate aceste iniţiative (în Regiunea Wallonia şi Regiunea Bruxelles), de a le coordona şi ulterior raporta eşalonului politic, precum şi de a înregistra şi promova ofertele de muncă în cadrul penitenciarelor.

Cu o populaţie de 11 milioane de locuitori, Belgia număra, la finele anului 2012, 11.000 deţinuţi, repartizaţi în 33 de penitenciare (14 în Wallonia şi 3 în Bruxelles) şi în cadrul unui stabiliment social.

Reintegrarea socială a deţinuţilor, ca factor de diminuare a recidivei şi delincvenţei în general, reprezintă un concept relativ recent în Belgia. În 1996, această problemă a fost făcută publică pentru prima dată, prin intermediul unei note politice a ministrului justiţiei privind absenţa legislaţiei în materia statutului şi drepturilor deţinuţilor. Ca urmare, a fost creată Comisia Dupont a cărei misiune a fost elaborarea unui proiect de lege, finalizat la 12 ianuarie 2005 cu adoptarea Legii privind administraţia penitenciarelor şi statutul juridic al deţinuţilor
, în al cărei conţinut se reflectă principiul reducerii efectelor nefaste ale privării de libertate precum şi misiunea penitenciarelor de a asigura reintegrarea socială (ultima modificare a legii în 2013). Legea răspunde tuturor imperativelor ONU în materia privaţiunii de libertate, reglementărilor europene în domeniu şi principiilor UNESCO. Pe de altă parte, această lege dă legitimitate tuturor serviciilor exterioare care au ateliere de lucru în cadrul închisorilor, în domenii precum cultural, sănătate, învăţământ şi formare, ajutor psihosocial, sport şi reintegrare socială.

Ca urmare a lansării reformelor instituţionale din anii ‘80, competenţa în materie de securitate şi executare a pedepselor revine Serviciului public federal pentru justiţie
 (administraţia penitenciarelor), în timp ce sprijinirea deţinuţilor şi a ex-deţinuţilor intră în sfera de competenţe a Comunităţilor.

La 23 ianuarie 2009 a fost semnat un acord de cooperare între Comunitatea franceză, Regiunea Wallonia şi Comisia comunitară franceză privind coordonarea politicilor de intervenţie în cadrul penitenciarelor. Acest acord a condus la crearea unei Comisii interministeriale având ca misiuni:

· evaluarea coordonării politicilor celor trei semnatare, în mediul carceral;

· examinarea propunerilor şi analizelor care îi sunt înaintate de comitetul permanent de acţiune (CPP);

· examinarea căilor şi instrumentelor utile în vederea exercitării competenţelor semnatarelor şi de consolidare a politicilor privind reintegrarea deţinuţilor;

· pregătirea unui acord de cooperare cu guvernul federal.

Comisia interministerială se bazează pe recomandările anuale ale CPP, compus din reprezentanţi ai tuturor miniştrilor cu competenţe în domeniul carceral, ai administraţiei penitenciarelor, ai sectorului asociaţiilor active în penitenciare, precum şi observatori.

Legea din 26 mai 2002 privind dreptul la integrare socială
 prevede în art.2 că orice persoană are dreptul la integrare socială. Conform condiţiilor enumerate în art.3 (4) din lege, poate beneficia de acest drept orice persoană aflată în imposibilitatea de a-şi asigura/procura/pretinde resurse suficiente prin propriile forţe sau prin alte mijloace. Acest drept, potrivit legii, poate lua forma unui loc de muncă şi/sau a unui ajutor financiar, eventual în baza unui proiect individualizat de integrare socială. În acest scop, centrele publice de ajutor social au ca misiune asigurarea dreptului de integrare socială.  

Decretul din 5 martie 2009 referitor la oferirea de servicii ambulatorii în servicii sociale, probleme de familie şi sănătate
 prevede în art.18 existenţa serviciilor de ajutorare a persoanelor implicate în justiţia penală, inclusiv a  persoanelor puse în libertate cu titlu provizoriu sau definitiv şi care constituie subiectul unei măsuri de protecţie socială.

Promulgarea legii privind administraţia penitenciară şi statutul deţinutului a fundamentat dreptul la muncă şi la formare în timpul executării pedepsei, obiectivele principale fiind reducerea efectelor nefaste ale privaţiunii de libertate şi asigurarea normalizării vieţii în detenţie. Există trei tipuri de munci în cadrul penitenciar: activităţi de întreţinere a penitenciarului, munca în cadrul unui atelier al unei firme private şi lucrul într-un atelier de producţie pentru Regia penitenciarelor.

În mediul carceral, pe lângă munca fizică, un rol esenţial în pregătirea pentru eliberare şi reintegrare în societate îl joacă formarea, în condiţiile în care un mare număr de deţinuţi sunt analfabeţi
. Pot fi organizate cursuri variate de învăţământ şi formare: de alfabetizare, de absolvire a învăţământului de bază sau secundar, formare profesională (constructor, mecanic auto, operator PC, gestionar, bucătar, croitor etc.), formare „socială” (programe de responsabilizare şi de trai cotidian). Aceste cursuri de formare sunt asigurate fie prin şcoli pentru promovare socială sau învăţământ la distanţă, fie prin asociaţii (ateliere de educaţie pentru deţinuţi, centre laice, organisme de integrare socio-profesională). De asemenea, actorii implicaţi în organizarea cursurilor şi atelierelor sunt, pe de o parte, cei din interiorul administraţiei (directorul şi echipa de conducere a penitenciarului, ataşatul pentru justiţie reparatorie, serviciul psihosocial, departamentul de muncă pentru deţinuţi, gardienii etc.); pe de altă parte, participă actorii din exterior (şcolile de promovare socială, serviciile de asistenţă pentru deţinuţi, asociaţiile de voluntari etc).

Legea privind administraţia penitenciarelor subliniază două roluri principale ale penitenciarului: cel de securitate a cetăţenilor şi cel de reintegrare socială a deţinuţilor. Repartizarea competenţelor între regiuni şi comunităţi ridică problema sprijinirii deţinuţilor eliberaţi din penitenciar, ca urmare a eliberării condiţionate sau a executării integrale a pedepsei. La ieşirea din penitenciar, o astfel de persoană are două variante de venituri: indemnizaţia de şomaj sau o alocaţie de integrare socială, intrând astfel în categoria persoanelor defavorizate sau excluse profesional.

În ceea ce priveşte condiţiile care trebuie îndeplinite, potrivit legii, pentru a putea beneficia de eliberare condiţionată, deţinutul mai are o obligaţie, prevăzută de Legea LeJeune din 1988 privind eliberarea condiţionată, şi anume aceea de a prezenta un plan de reintegrare socială în care să prevadă un mijloc de subzistenţă dintr-o activitate ocupaţională (înscrierea la un curs de formare/calificare, existenţa unui contract de muncă etc. Deţinutul eliberat condiţionat este monitorizat de un asistent judiciar care are rolul de a verifica dacă sunt respectate condiţiile eliberării condiţionate (participarea la un curs de calificare, încadrarea în muncă, urmarea unui tratament psiho-medical etc).

În cadrul comunităţii francofone, Federaţia Asociaţiilor pentru Formare şi Educaţie permanentă în mediul penitenciar (FAFEP) dispune, în prezent, de 30 de formatori cu normă întreagă, secondaţi de voluntari (în special în cadrul activităţilor culturale), oferind săptămânal aproape 500 de ore de activitate pedagogică pentru aproape 900 de deţinuţi, organizaţi pe grupe de 6-12 persoane. Federaţia a republicat, în anul 2004, Cartea Albă privind educaţia permanentă în închisori
 cu scopul de a readuce în atenţia autorităţilor publice importanţa acţiunilor destinate pregătirii deţinuţilor pentru reintegrarea în societate, în condiţiile în care la majoritatea deţinuţilor se întâlneşte o triplă particularitate: provin din medii defavorizate, nu sunt şcolarizaţi şi nu au nicio calificare profesională.

În regiunea Bruxelles, activează în scopul reintegrării sociale a deţinuţilor şi ex-deţinuţilor asociaţia L’APRÈS
, în strânsă cooperare cu serviciile sociale din cadrul penitenciarelor, cu serviciile judiciare, cu avocaţi şi cu alte organizaţii active în cadrul penitenciarelor.

DANEMARCA


Cadrul general

Danemarca, ţară scandinavă şi cunoscut model al statului bunăstării, se bucură de o rată foarte scazută a încarcerării (74 de deţinuţi la 100.000 de cetăţeni). Un numar de 4900 de angajaţi sunt implicaţi în cadrul penitenciarelor şi serviciilor de probaţiune, dintre care 65% reprezintă personal militarizat, iar restul de 35% sunt lucrători sociali şi de educare.


În Danemarca funcţionează cinci închisori cu regim închis, 8 închisori cu regim deschis şi 36 de instituţii pentru arest preventiv. Închisorile şi serviciile de probaţiune îşi desfăşoară activitatea sub cupola aceleiaşi structuri, Departamentul pentru închisori şi probaţiune
, care se află în subordinea directă a Ministerului Justiţiei. 


În Danemarca cel mai important principiu care stă la baza întregului sistem al organizării activităţii penitenciarelor şi serviciilor de probaţiune este cel al normalizării
. Acest principiu se referă la garantarea unor condiţii de viaţă pentru deţinuţi care să corespundă pe cât posibil condiţiilor de viaţă din libertate. Un bun exemplu în acest sens este cel al garantării accesului deţinuţilor dependenţi de droguri la tratamente şi programe similare celor care sunt concepute pentru persoanele aflate în libertate. 


Detenţie şi reinserţie în Danemarca


Regula generală a eliberării din închisoare presupune ispăşirea de către deţinuţi a 2/3 din sentinţă. Deţinuţii cu merite deosebite pot fi eliberaţi după ispăşirea a unei jumătăţi din întreaga sentinţă. Deţinuţii cu pedepse mai mici de 3 luni nu sunt consideraţi eligibili pentru eliberarea condiţionată.


Dacă pedeapsa este mai mică de 8 ani, decizia eliberării condiţionate aparţine închisorii, pe când dacă pedeapda depăşeşte 8 ani decizia de eliberare condiţionată aparţine Departamentului pentru închisori şi probaţiune. 


Anual peste 3000 de deţinuţi sunt eliberaţi condiţionat, totodată existând în jur de 1000 de cereri de eliberare respinse de către autorităţile în materie. 


O dată ce sentinţa a fost hotărâtă, deţinutul este arondat închisorii celei mai apropiate de domiciliul său. Deţinuţilor care au de executat pedepse de cel puţin patru luni li se solicită elaborarea unui plan de acţiune
. Acest plan este conceput împreună cu deţinutul, personalul închisorii şi lucrătorii sociali din cadrul acesteia şi se referă la subiecte precum: găsirea unui loc de muncă/ a unui locuinţe, educaţie, dependenţa de droguri/ alcool.


Toate acţiunile şi măsurile stabilite în cadrul planului de acţiune sunt menite a facilita o mai bună integrare a deţinutului în societate. Planul de acţiune trebuie întocmit în termen de 28 de zile de la începerea detenţiei şi este supus revizuirii o dată la 3 luni. Planul de acţiune este scris în format electronic şi este transmis celorlalte penitenciare în cazul în care deţinutul este mutat, realizându-se astfel o mai bună comunicare între penitenciare şi celelalte servicii specializate din afara penitenciarelor. 


Exemple de bune practici


Pe perioada executării pedepsei de către deţinuţi sunt organizate peste 50 de programe de reabilitare. Cu două luni înainte de eliberare deţinuţii sunt incluşi în cadrul programelor de pregătire pentru eliberare. “Good Release” este conceptul de bază al acestor programe, prin a cărui aplicare se urmăreşte stabilirea unor legături strânse între închisori şi municipalităţi astfel încât deţinuţilor să le fie asigurate cele mai bune posibile condiţii de eliberare. Începând cu anul 2010 a fost stabilit un protocol standard prin intermediul căruia autorităţile municipale participă în cadrul programului. Fiecare închisoare nominalizează o persoană responsabilă cu menţinerea legăturii cu autorităţile municipale. În cadrul planului de acţiune va fi menţionată, acolo unde este cazul, dacă este necesară, cooperarea cu autorităţile locale. Ofiţerul de probaţiune care va prelua cazul după eliberarea deţinutului va fi responsabil cu implementarea planului de acţiune. 


Alt program important de pregătire pentru eliberare, care se adresează minorilor şi deţinuţilor tineri cu vârsta cuprinsă între 15-25 de ani, este “Mentor”. În cadrul acestui program orice deţinut poate beneficia de compania şi sprijinul unui mentor din afara închisorii. În mod normal voluntarii îndeplinesc rolul de mentori, fiind pregătiţi în munca cu deţinuţii înauntrul sau înafara închisorii. Mentorul trebuie să furnizeze deţinutului un model pozitiv, oferindu-i ajutor şi sfaturi. Organizaţia KRIS, formată din foşti deţinuţi, reprezintă un bun exemplu în ceea ce priveşte asistarea deţinuţilor în cadrul procesului de incluziune socială. 


Privitor la procesul de reintegrare a foştilor deţinuţi pe piaţa forţei de muncă, în 2006 a fost iniţiat proiectul High:Five
 la propunerea Forumului de Afaceri pentru Responsabilitate Socială Corporativă, cu rolul de a ajuta companiile publice şi private în consolidarea responsabilităţii lor sociale şi pentru a crea locuri de muncă şi oportunităţi de formare profesională pentru tinerii cu risc crescut de marginalizare socială datorită cazierului lor judiciar. Proiectul High:Five doreşte să producă o schimbare în atitutinea majoritară privind cazierul judiciar şi reinserţia socială a foştilor deţinuţi, proiectul beneficiind de susţinerea poliţiei, penitenciarelor şi serviciilor de probaţiune, autorităţilor locale, Minsterului Justiţiei şi a Minsterului responsabil cu ocuparea forţei de muncă şi a celorlalţi factori implicaţi în acest proces. 


În cadrul proiectului High:Five sunt implicaţi foştii deţinuţi motivaţi, care nu sunt dependenţi de droguri/ alcool. Atât foştii deţinuţi cât şi companiile participante la proiect trebuie să răspundă unor criterii de selecţie clar stabilite. Potrivit evaluării realizate de către Ministerul Justiţiei, 340 de potenţiali candidaţi s-au adresat proiectului High:Five, dintre care 210 au şi fost angajaţi. Un număr de 185 de companii s-au implicat în cadrul proiectului. În anul 2008, 66% dintre persoanele angajate în baza acestui parteneriat îşi desfăşurau încă activitatea la locul de muncă.

ESTONIA

Cadrul general

Sistemul penitenciarelor din Estonia este caracterizat de o rata crescută de încarcerare, respectiv 254 de deţinuţi/100.000 de cetăţeni. În Estonia, 20,3% dintre deţinuţi sunt arestaţi preventiv, iar 39,4% dintre ei sunt deţinuţi străini. 

  În Estonia funcţionează cinci penitenciare, cazarea deţinuţilor fiind realizată în camere comune, cu suprafaţă mare.

Pe perioada executării pedepsei deţinuţii pot beneficia de diferite forme de eliberare: plasarea în închisori cu regim deschis, permisie de părăsire a penitenciarului (maxim 21 de zile pe an), eliberare condiţionată.

Eliberarea condiţionată poate fi obţinută în condiţiile încarcerării minime a deţinutului timp de un an de zile şi a executării unei 1/2 sau 2/3 din pedeapsă. Serviciul de probaţiune este responsabil cu supravegherea foştilor deţinuţi după eliberare.

După eliberare, deţinutul poate solicita acordarea ajutorului de şomaj. Dacă veniturile deţinutului sunt mai mici decât valoarea ajutorului de şomaj atunci acesta este îndreptăţit să solicite compensarea diferenţei.

Exemple de bune practici
În privinţa politicii de reinserţie socială a deţinuţilor, în Estonia, este promovat un proiect naţional de voluntariat, pus în practică cu ajutorul ONG-urilor de specialitate şi de a cărui organizare se ocupă coodonatorul de proiect naţional - Consiliul Estonian al Bisericilor, susţinut de către coordonatorii voluntari regionali (remuneraţi prin intermediul diferitelor ONG-uri), care supraveghează activitatea căpitanilor şi persoanele de suport.

 Persoanele de suport sunt voluntari care beneficiază de pregătire prealabilă în domeniu, având rolul de a asista şi susţine deţinutul în cunoaşterea drepturilor sale precum şi în desfăşurarea activităţilor sale zilnice după eliberare. Activitatea de suport răspunde nevoilor specifice ale deţinutului şi este elaborată în strânsă colaborare cu însuşi deţinutul precum şi cu personalul penitenciarului, cu ajutorul căruia este elaborat de altfel şi planul de acţiune al deţinutului. În cadrul planului de acţiune vor fi menţionate problemele şi factorii de risc ai deţinutului. Persoanei de suport i se acordă accesul, cu permisiunea scrisă a deţinutului, la toate informaţiile privind eliberarea acestuia. Persoana de suport poate vizita deţinutul cu trei luni înainte de eliberare şi minim şase luni după aceasta pentru a se evita recidiva. Persoana de suport are îndatorirea de a informa căpitanul atât în privinţa progreselor înregistrate de către deţinut după eliberare cât şi în cazul posibilei tentative de recidivă. 

În cele trei luni anterioare eliberării, persoana de contact trebuie să planifice cu deţinutul unde unde va locui şi munci. De semenea, înainte de eliberare, deţinutul este sfătuit să participe la cursuri precum management-ul furiei şi empatie privind victimele. 

Cu ajutorul persoanei de suport şi a asistenţilor sociali din cadrul penitenciarelor deţinuţii îşi pot reface reţeaua socială de relaţii cu scopul minimalizării riscului de recidivă dupa eliberare.

După eliberare deţinuţii îşi vor căuta de lucru asistaţi fiind de către persoanele de suport, care trebuie să-i instruiască în privinţa conceperii unui Curriculum Vitae, obţinerii ajutoarelor sociale, perioadei de probaţiune şi a informaţiilor cu privire la organizaţiile care le pot furniza ajutor. 

Persoanele de suport ajută deţinutul în primele 6-24 de luni după eliberare. În această perioadă deţinutul îşi redobândeşte abilităţile sociale, se adaptează vieţii din comunitate, îşi formează o atitudine pozitivă de sine şi îşi schimbă atitudinea.

Căpitanii sunt liderii ONG-urilor, care au rolul de a instrui persoanele de suport. Rolul primordial al căpitanilor este acela de a găsi persoane motivate care doresc să se implice în acest proiect. Mulţumită activităţii căpitanilor, coordonatorul regional al proiectului poate monitoriza eficient activitatea voluntarilor, nevoile penitenciarelor şi pe cele ale autorităţilor locale. 

Coordonatorii voluntarilor de la nivel regional sunt remuneraţi pentru activitatea prestată prin intermediul ONG-urilor, având rolul de a interacţiona cu autorităţile locale şi a asigura schimbul de informaţii privind serviciile de voluntariat prestate în zona inserţiei sociale a deţinuţilor. De asemenea, coordonatorii de proiect au un dublu rol: pe de o parte reprezintă o punte de legatură în relaţia cu penitenciarele, cu privire la diversele nevoi al deţinuţilor, iar pe de altă parte au rolul de a coordona, manageria şi motiva căpitanii în desfăşurarea activităţii lor. 

Rolul de coordonator al proiectului la nivel national este deţinut de către Consiliul Estonian al Bisericilor, care manageriază activitatea coordonatorilor voluntari din cele patru regiuni. În sprijinul proiectului vine şi încheierea unui contract de bună credinţa între Consiliul Estonian al Bisericilor şi Ministerul Justiţiei.

Ofiţerii de probaţiune asigură contactul dintre deţinuţi şi voluntari, furnizând acestora informaţii privind reţeaua persoanelor de suport şi recomandând folosirea acestui serviciu printre deţinuţi. Lucrătorii sociali din penitenciare au îndatorirea de a furniza informaţii privind deţinuţii coordonatorilor regionali ai proiectului, totodată menţinând legătura cu serviciile de asistenţă socială de la nivelul autorităţilor locale în privinţa evidenţei deţinuţilor eliberaţi. Penitenciarele trebuie să informeze autorităţile locale în privinţa eliberării unui deţinut şi a nevoilor sale privind accesul la serviciile sociale. 

Deţinuţii apelează la asistenţii sociali de la nivelul autorităţilor locale atunci când aceştia nu au unde să locuiască sau au nevoie de ajutorul de şomaj. 

Angajatorii sunt companiile de stat sau private, precum şi sectorul terţiar, al organizaţiilor non-profit. Rolul coordonatorului în acest caz este acela de a menţine o legătură optimă cu angajatorii şi de a-i implica în cadrul proiectului. Angajatorul trebuie să contribuie în procesul de incluziune a foştilor deţinuţi prin conceperea unor programe de instruire a acestora la locul de muncă şi selectarea unui mentor în persoana unui angajat cu expertiză care să poate ajuta deţinuţii în privinţa culturii organizaţionale a instituţiei şi a sarcinilor de serviciu.

Franţa

Creată în 1795 şi subordonată Ministerului de Justiţie în anul 1911, Administraţia Penitenciarelor, potrivit art.2 al Legii din 24 noiembrie 2009 privind penitenciarele
, asigură supravegherea persoanelor condamnate la executarea pedepselor privative de libertate care îi sunt încredinţate de autoritatea judecătorească, favorizează reinserţia socială a acestora, contribuie la prevenirea recidivei şi asigură securitatea publică, pe baza respectării intereselor societăţii, a drepturilor victimelor şi a drepturilor deţinuţilor. Serviciile Adminstraţiei sunt descentralizate; în cadrul celor 9 Direcţii interregionale funcţionează un număr de 103 servicii penitenciare de integrare şi probaţiune (SPIP, create în 1999
), cu peste 200 de oficii pe lângă instanţe sau penitenciare, pe întreg teritoriul naţional.
SPIP sunt servicii cu vocaţie pluridisciplinară, formate din consilieri de probaţiune, asistenţi din cadrul serviciilor sociale, personal administrativ, supraveghetori penitenciari, psihologi şi coordonatori socio-culturali.

Principala misiune a SPIP este prevenirea recidivei. În realizarea acesteia, atribuţiile SPIP sunt structurate pe trei axe: a) evaluarea, supravegherea şi controlul persoanelor condamnate; b) sprijin la pregătirea hotărârilor instanţelor penale şi la individualizarea pedepselor; c) reintegrarea persoanelor care execută pedepse privative de libertate, în scopul menţinerii legăturilor sociale şi familiale, al prevenirii desocializării şi pregătirii pentru eliberare.
În vederea reintegrării sociale, SPIP dezvoltă parteneriate publice sau asociative (cu consilii regionale, consilii generale, comune, organisme sociale etc. ) pentru a asigura foştilor deţinuţi accesul la locuinţă, la un loc de muncă, la formare profesională, la evenimente culturale sau la educaţia pentru sănătate. 

În prezent, având ca obiectiv reintegrarea socială şi profesională, activează, în diferite sectoare, importante asociaţii precum: Ban Public
, ActaVista
, Pain et Partage
, Urei Paca (sindicatul asociaţiilor pentru reintegrare), Genepi
 ş.a.
Federaţia naţională a asociaţiilor pentru reintegrare socială
 (FNARS) grupează un număr de 870 de asociaţii de solidaritate şi organizaţii pentru interesele persoanelor defavorizate. Reţeaua de luptă împotriva excluziunii, FNARS promovează munca socială, oferă posibilitatea schimbului de experienţă între toţi actorii sociali şi susţine ca interesele persoanelor în situaţie de excluziune să fie reflectate în toate politicile publice.

În Franţa, munca deţinuţilor poate să îmbrace mai multe forme:

· servicii generale – deţinuţii sunt angajaţi de administraţia penitenciară sau administraţii delegate, în cadrul stabilimentelor, în prestarea de servicii pentru buna funcţionare (restaurare, renovare, curăţenie, cantină, spălătorie, instalaţii etc.);
· muncă în penitenciar – în cadrul unor ateliere specializate ale Serviciului de muncă în peniteciar (SEP) cu avizul Regiei industriale a stabilimentelor penitenciare. În 2008, SEP a organizat 46 de ateliere în cadrul a 26 de stabilimente pentru deţinuţi condamnaţi la pedepse de lungă durată;
· activităţi coordonate de societăţi private – concesionare ale penitenciarelor sau titulare ale serviciilor de funcţionare a penitenciarelor, aceste societăţi organizează ateliere de producţie, în special cu specific tehnic (montaj, asamblări etc.). În 2008, munca în concesiune a reprezentat 37% din activele remunerate în detenţie;

· munca în afara penitenciarului – anumite măsuri de gestionare a pedepsei, precum plasarea în exetrior sau în semi-libertate au vizat pregătirea reintegrării profesionale şi sociale a condamnaţilor, permiţându-le să muncească, pe baza unui contract de muncă, în folosul unor colectivităţi publice, asociaţii sau societăţi. În 2008, în medie 2608 deţinuţi au beneficiat lunar de această procedură.
În cursul anului 2008, un număr de 21.972 deţinuţi au fost înscrişi la cursuri de formare profesională: 59% au urmat cursuri de pre-calificare şi calificare, 32% cursuri de bază (alfabetizare, limba franceză ca limbă străină, continuare a studiilor generale etc.) şi 9% cursuri de pregătire pentru eliberare şi căutarea unui loc de muncă.
GERMANIA


Date  generale
 
Cu o populaţie de 82 milioane locuitori şi o suprafaţă generală de 357.000 km², densitatea populaţiei Germaniei este de 229/km². În pofida unei rate ridicate a şomajului - 7.2 %, Germania este un stat al bunăstării pe model corporatist conservator. 

La începutul anului 2011, în Germania erau înregistraţi 71.200 deţinuţi în închisori şi 19 în regim penitenciar deschis. Ca rezultat al unor politici progresiste, rata populaţiei aflate în detenţie a ajuns la mai puţin de 86.5 la 100.000 locuitori.

La nivel federal funcţionează circa 2.500 ofiţeri de probaţiune care supraveghează circa 170.000 persoane delincvente
.

O zi de prizonierat este evaluată la circa 100 €; în Heesa, singurul land care a introdus monitorizarea electronică, costul este redus la circa 70 € pe zi. 

Modelele de reinserţie socioprofesională sunt propuse şi promovate în Germania prin intermediul a patru actori majori: land-urile, marile organizaţii de caritate, asociaţiile şi organizaţiile locale şi diferitele instituţii sociale
.

Există multe prgrame naţionale care au ca scop facilitarea accesului pe piaţa muncii pentru persoanele care întâmpină dificultăţi în găsirea unui loc de muncă.

Printre aceste programe se numără cele pentru subvenţionarea întreprinderilor create de şomeri, angajarea part-time, cu o remuneraţie care nu depăşeşte 400 euro şi care, deci, nu este subiect al cotizaţiilor sociale. Există, de asemenea, un program „Ein-Euro-Jobs”, cu angajări punctuale, pentru care sunt plătite doar cheltuielile de angajare, în locul unui salariu complet (aceste cheltuieli sunt estimate, în general, la 1-1,5 euro/oră). 

Landurile subvenţionează întreprinderile de inserţie – „Integrationsbetriebe” – acordând o atenţie sporită persoanelor cu handicap. La aceasta se adaugă ajutorul financiar pentru accesul la o cameră de meserii sau de comerţ. 

Paragraful 46 din Codul securităţii sociale – „Sozialgesetzbuch” – permite tuturor agenţiilor de angajare să acorde ajutor financiar întreprinderilor care angajează, timp de două până la patru săptămâni, persoane în căutare de loc de muncă, care pot, astfel să îşi dovedească capacităţile, înainte de angajarea permanentă pe piaţa muncii din Germania
.  

Pentru deţinuţi sau pentru foştii deţinuti, inserţia profesională este cu atât mai importantă, cu cât se prespune a fi o măsură care urmează să diminueze riscurile de recidivă. 

În pofida iniţiativelor cu privire la reinserţia socioprofesională, deţinuţii întâmpină probleme majore în încercările lor de a găsi un loc de muncă, lovindu-se de discriminarea legată de statutul lor şi lipsa de experienţă profesională. Studiile arată faptul că circa 70% dintre deţinuţi nu avuseseră un loc de muncă în momentul încarcerării, iar 40% nu aveau niciun fel de pregătire profesională
.

Land-urile, în calitatea lor de principali actori ai acţiunilor de reinserţie socioprofesională a deţinuţilor, recunosc existenţa acestor probleme şi încearcă să adapteze viaţa în detenţie la exigenţele pieţei muncii, în care se prezumă că se vor integra actualii deţinuţi.

Astfel, de mai mult de douăzeci de ani, există o metodă de inserţie în muncă, specifică deţinuţilor, care vizează în egală măsură şi reducerea pedepsei. Persoanele condamnate la plata unei amenzi, care se găsesc în imposbilitatea de a o plăti, în mod normal trebuie să efectueze o pedeapsă cu încarcerare. „Ersatzfreiheitsstrafe”; introducerea unui program denumit „Schwitzen statt Sitzen”, care s-ar traduce literalmente prin „mai bine să asuzi decât să fii închis”, le permite transformarea acestei amenzi în muncă. Această măsură se înscrie în linia generală de economisire a costurile legate de detenţie şi munca prestată îl face pe condamnat să poată contribui la binele colectiv. Găsirea acestor alternative cade în sarcina landu-rilor şi asociaţiilor non-profit. Programul a cunoscut un mare succes; în land-ul Rhenania-Palatin, spre exemplu, în anul 2009, 56% dintre persoanele condamnate la plata unei amenzi au ales să lucreze în locul efecutării zilelor de detenţie
.


Detenţie şi reinserţie în Germania

Fiecare dintre cele 16 land-uri este responsabil de politica sa penitenciară. Cei 194 de deţinuţi sunt organizaţi în forme independente, funcţie de gen, vârstă, durata detenţiei, natura crimei comise etc. Partajarea competenţelor în acest domeniu la nivelul landurilor a fost reiterată prin reforma din anul 2006 – „Föderalismusreform” – care a întărit nivelul de competenţe al landurilor. Problema carcerală este foarte omogenă, disparităţile teritoriale sunt foarte sensibile, cheltuielile pentru fiecare deţinut sunt ilustrative în acest sens, mergând de la 45700 euro în landul Hamburg, la 25500 în Bayern
.

La modul general, landurile şi agenţii teritoriali sunt responsabili pentru toate chestiunile care privesc deţinuţii. Ceea ce trebuie remarcat este faptul că, de puţină vreme, cooperarea sectorului public cu cel privat a fost consolidată şi au fost realizate noi închisori, construite de către investitori privaţi
, aceştia participând, astfel, la gestionarea vieţii penitenciare şi având în sarcină întreţinerea locaţiei precum şi unele aspecte legate de securitate. Doar supravegherea directă a prizonierilor nu poate fi exercitată decât de agenţii statului. 


Cadrul legislativ pentru detenţie

Până în anul 2010 cinci dintre cele 16 land-uri au adoptat legislaţia specifică cu privire la detenţiei. Celelalte land-uri aplică Legea penitenciară federală – „Strafvollzugsgesetz” din 1976, chiar dacă prevederile ei fundamentale sunt valabile pentru toate land-urile. Obiectivul principal al detenţiei penitenciare este transformarea deţinutului într-un cetăţean care poate duce o viaţă socială responsabilă, lipsită de delicte, odată pedeapsa ispăşită. În acest scop, detenţia trebuie să se adapteze cât mai mult posibil condiţiilor vieţii din afara penitenciarului şi să încerce să pregătească reintegrarea deţinutului în perspectiva eliberării acestuia
. 

Legile nou adoptate la nivelul land-urilor diferă cu privire la măsura în care plasează securitatea înaintea inserţiei/reinserţiei, dar şi cu privire la mijloacele prin care aceasta trebuie pusă în practică.

Potrivit legii, deţinuţii trebuie să muncească pe durata detenţiei, potrivit art.5 din legea penitenciară germană. Doar persoanele cu vârste de peste 65 de ani, femeile însărcinate sau mamele care alăptează sunt scutite de muncă. Munca este adaptată capacităţilor fizice şi psihice ale deţinuţilor şi trebuie să se desfăşoare pentru cel puţin trei luni de zile pe an; peste acest interval este necesar acordul deţinutului
. Dacă acesta nu este apt a desfăşura activităţi profesionale, îi pot fi atribuite munci terapeutice. 

Obiectivul este, deci, de a transmite, menţine şi cultiva resursele care permit deţinutului de a urma o activitate profesională reală
. Funcţie de capacităţile şi disponbilităţile personale, deţinuţilor şi se asigură condiţiile pentru desfăşurarea unei munci ale cărei rezultate înseamnă valoare adăugată, sau pentru formarea continuă. Sunt organizate cursuri care au ca final obţinerea unui certificat de absolvire – „Hauptschulabschluss”  - sau care să asigure partea teoretică a învăţării sau a formării continue
.

Deţinuţii pot urma o activitate profesională sau cursuri de calificare sau de formare continuă în afara centrului de detenţie, dacă aceasta ar  putea conduce la o mai bună integrare socioprofesională a lor după punerea în libertate
.

Fiecare dintre aceste activităţi este remunerată sau face obiectul unei indemnizaţii, până la punerea în libertate. Quantumul acestor plăţi variază funcţie de tipul de activitate (activitate profesională, formare continuă etc.), de locul de desfăşurare (în centru de detenţie sau în exteriorul lui) şi de durata detenţiei
; în general, sumele sunt cu mult sub ceea ce primeşte un muncitor pe piaţa liberă. 


Măsurile de inserţie aplicate şi actorii implicaţi

În funcţie de land, aceste măsuri sunt variate, ca şi actorii implicaţi în punerea lor în practică. 

Lipsa personalului şi a mijloacelor financiare nu permit totdeauna acţiuni adaptate; unele land-uri dispun de un sistem de ajutorare şi sprijinire a deţinuţilor şi foştilor deţinuţi mai dezvoltat faţă de alte land-uri. Acestea din urmă sunt dependente de munca organizaţiilor din sectorul terţiar, organizate la toate nivelurile admistrative corespunzătoare celor statale, respectiv federal, regional, comunal,  ceea ce face dificilă aplicarea unei politici omogene de inserţie. Una dintre cele mai puternice asociaţii de ajutor social, Caritas, propune numeroase ajutoare pentru inserţie, dar variate de la land la land, ca amploare şi conţinut. Spre exemplu, land-urile Bavaria şi Rhenania de Nord Westfalia concentrează un mare număr de astfel de centre, în vreme ce în land-urile Bremen sau Schleswig-Holstein aceste organizaţii nu există
. De altfel, activitatea lor depinde, în primul rând, de numărul de prizonieri din land-ul respectiv (36 în Bavaria, 1 în Bremen). 

În al doilea rând, trebuie luat în considerare accesul la resursele financiare. Puternic finanţate de stat şi land-uri, activitatea organizaţiilor de ajutor social depinde, prin urmare, de mijloacele care le sunt alocate de aceste instituţii. 


Munca în detenţie

Legislaţia diferită a land-urilor favorizează o mare diversitate a posibilităţilor de muncă în detenţie. La modul general se pot distinge trei tipuri de astfel de activităţi. 

„Wirtschaftbetriebe”

Potrivite detenţiei şi cu caracter non-lucrativ, aceste activităţi nu se referă decât la aspectele strict necesare întreţinerii deţinuţilor (manutanţă, bucătărie, spălătorie).

„Eigenebetriebe”

Sunt întreprinderi lucrative, proprii detenţiei, care pot fi fie specializate într-o mare varietate de ateliere (croitorie, brutărie etc), fie în activităţi pe bandă, cum sunt serviciile de ambalare a materialelor publicitare; produsele sunt fabricate pentru nevoile proprii ale administraţiei landului (echipament de birou, spre exemplu) sau ca subcontracte în beneficiul diferitelor întreprinderi sau particulari.Comercializarea acestor produse se realizează prin intermediul magazinelor proprii sau on-line. 

Tarifele sunt fixate în avans şi acoperă minimul cheltuielilor pentru materiale şi salariile deţinuţilor. Eventualul surplus se varsă direct landului.
„Unternehmerbetriebe”

Consistă în punerea la dispoziţia solicitanţilor locali a mâinii de lucru din detenţie, contra unei sume, fixată în avans, care acoperă toate cheltuielile pe care închisoarea le face cu salariul deţinuţilor, cheltuielile cu apa, electricitatea etc. De obicei, salariul deţinuţilor este asigurat de către land; nu există contracte individuale cu întreprinderile. 

Beneficiile acestui tip de activitate constau, pe de o parte, în aceea că se permite finanţarea şi diversificarea ofertei de activităţi a închisorilor, pe de altă parte permite deţinuţilor să depăşească în bune condiţii monotonia vieţii în detenţie. 
Munca foştilor deţinuţi

Statul

Iniţiativele statului pentru inserţia socioprofesională sunt numeroase, dar nu vizează în mod special foştii deţinuţi. Este vorba, în primul rând, de ajutoarele financiare mai sus menţionate – „Ein-Euro-Jobs”, „Minijobs” sau alocaţiile pentru reinserţie.

Sectorul terţiar

Rareori propune angajarea foştilor deţinuţi, dar le oferă indirect ajutor în căutarea unui loc de muncă, uneori oferă condiţii de locuire pentru persoanele în dificultate sau ajutor regulat pentru a uşura căutarea unui loc de muncă, respectiv prin scrierea CV-urillor sau informaţii asupra ofertelor de locuri de muncă în sectorul public.

Susţinerea financiară

Statul

În plus faţă de subvenţionarea întreprinderilor care angajează persoane în dificultate, land-urile asigură funcţionarea unor birouri de ajutor social şi acordă ajutor financiar persoanelor aflate în „dificultate socială” (lipsa unui domiciliu fix, delincvenţă juvenilă, foşti deţinuţi).

O serie de land-uri acordă fonduri de reinserţie speciale pentru foştii deţinuţi, care îi ajută să îşi plătească datoriile, în perspectiva unei vieţi stabile şi independente.

Sectorul terţiar

Actorii din sectorul terţiar, cu precădere fundaţiile, oferă susţinere financiară foştilor deţinuţi, completând oferta land-urilor, sau susţinând proiectele de reinserţie care vizează, în principal prevenirea şi inserţia tinerilor delincvenţi.


Susţinere psihologică şi consultanţă
Susţinerea în timpul detenţiei

De cele mai multe ori este rezultatul cooperării între asistenţii sociali şi actorii sistemului terţiar, care completează în acest fel oferta statului. Organizaţiile de caritate, spre exemplu, oferă consultaţii deţinuţilor şi familiilor acestora, alte organizaţii propun activităţi culturale sau sportive, consiliere juridică şi financiară, sau pregătirea în vederea reintrării în societate, după eliberare. 

Susţinerea după punerea în libertate

Susţinerea psihologică a foştilor deţinuţi este una dintre principalele activităţi ale organizaţiilor germane active în domeniul reinserţiei.


Serviciul de probaţiune

Serviciul de probaţiune este una dintre formele de susţinere psihologică care ocupă un loc aparte în acest angrenaj, în condiţiile în care statul organizează însoţirea deţinutului în viaţa activă, prin agenţii săi sau prin asociaţii sau voluntari. Doar landul Baden-Wurtemberg a privatizat serviciul de probaţiune, acum administrat de către o întreprindere austriacă, Neustart, societate cu responsabilitate limitată şi fără scop lucrativ
.

Exemple de bune practici


Proiectul „ISA – Integration Straffälliger in Arbeit”

Localizare – Landul Baden-Würtemberg (nivel regional)

Tip – Asociaţia „Der Paritätische Baden Würtemberg” este o organizaţie la nivel de land care cuprinde mai mult de 800 organizaţii membre, dintre care 30 acţionează pentru reinserţia deţinuţilor şi propun diferite proiecte de reinserţie sau de susţinere psihologică pentru deţinuţi, foşti deţinuţi şi familiile acestora.

Prezentare – Se adresează delincvenţilor, foştilor deţinuţi şi şomerilor care prezintă risc de delincvenţă. Scopul este îmbunătăţirea participării la viaţa activă, promovarea capacităţilor lor profesionale şi ameliorarea condiţiilor de viaţă.

Metode şi funcţionare – Partenerii pun în practică proiecte în cadrul cărora participanţii pot desfăşura activităţi profesionale şi de interes general, cu precădere în domeniul protecţiei mediului, întreţinerea operelor şi monumentelor culturale sau zonelor de recreere. Participanţii învaţă să lucreze în grupe, să răspundă exigenţelor şi să îşi asume responsabilităţi, să deprindă competenţe sociale. 

Din cei 139 de participanţi, circa 1/5 au reuşit să se integreze în câmpul „clasic” al muncii.

Proiectul ISA este finanţat prin Fondul social european, Ministerul afacerilor soiciale şi Ministerul de justiţie al land-ului, pentru perioada ianuarie 2009 – decembrie 2011.


Proiectul „Gefangene helfen Jugendlichen”
 

Localizare – Hamburg

Tip – Inserţia şi Prevenţia – Asociaţie creată la iniţiativa a trei prizonieri de la JVA Fuhlsbüttel Hamburg

Prezentare – Deţinuţii din închisoarea Fuhlsbüttel se întâlnesc cu tineri cu cazier judiciar în scopul de a-i informa asupra propriilor lor experienţe din detenţie şi a-i atenţiona asupra pericolelor criminalităţii. 
Metode şi funcţionare – În anul 1998 trei deţinuţi din închisoarea de la Fuhlsbüttel au avut ideea de a sensibiliza şi ajuta tinerii delincvenţi, prin întâlniri în închisoare, pentru a le da o imagine asupra vieţii cotidiene de aici şi a le împărtăşi propriile experienţe. Un an mai târziu a fost stabilită o cooperare între deţinuţi, experţi în asistenţa juridică a minorilor, organizaţii de asistenţă a tinerilor, şcoli, poliţie şi administraţia închisorii.

Întâlnirile, care se desfăşoară pe parcursul a patru sau cinci ore, sunt organizate sub forma contactelor cu deţinuţii membri ai asociaţiei, servirea mesei la cantina închisorii etc. După o săptămână, tinerii se întâlnesc pentru a-şi discuta experienţa. 

Pe de altă parte, foştii deţinuţi membri ai organizaţiei vizitează şcolile şi grupurile de tineri pentru a discuta cu aceştia asupra consecinţelor financiare, profesionale, familiale sau sociale ale unui trecut criminal, ca şi asupra vieţii în detenţie.

Graţie susţinerii crescânde din partea întreprinderilor, asociaţiilor, fundaţiilor regionale şi naţionale pentru acest proiect, publicul ţintă s-a dezvoltat, căci dacă în primii ani era vorba doar de delincvenţii bărbaţi, acum se adresează şi femeilor.


Proiectul „Die Kaue”

Localizare – Oraşul Recklinghaus (nivel local)

Tip – Punerea la dispoziţia foştilor deţinuţi a unei case, prin intermediul unei asociaţii

Prezentare – „Die Kaue” este o casă care oferă susţinere pedagogică delincvenţilor de sex masculin cu vârsta peste 18 ani; membrii sunt însoţiţi permanent de un pedagog. Scopul este acela de a oferi locuitorilor respectivei case instrumentele necesare pentru o viaţă independentă şi responsabilă, departe de delicte, presupune învăţarea traiului în colectivitate, ameliorarea competenţelor de comunicare, gestionarea situaţiilor conflictuale şi refacerea stabilităţii psihice.

Metode şi funcţionare – Admiterea în aceste locuinţe se face după întâlnirea unui membru al organizaţiei, în cursul căreia acesta îi face cunoştinţă cu alţi locuitori ai casei şi îl familiarizează cu funcţionarea acesteia. Tinerii delincvenţi majori sunt susţinuţi de către pedagogi, care îi însoţesc câteva  zile pe săptămână. Se urmăresc o serie de obiective foarte bine precizate: asumarea delictului comis – reflexia asupra propriului comportament; învăţarea unor norme sociale (respect, compasiune, responsabilitate, viaţa în coelctivitate în general), rezolvarea conflictelor, administrarea unui menaj şi a resurselor financiare într-o manieră responsabilă, dezvoltarea perspectivelor asupra accesului pe piaţa muncii, organizarea rezonabilă a timpului liber. 

Casa este finanţată prin alocaţii din partea autorităţilor land-ului responsabile pentru ajutorul social, prin donaţii, ca şi prin subvenţii din partea tribunalelor de primă instanţă (fiecare judecător poate decide să verse amenzile unei asociaţii, în general în legătură cu delictul judecat). Locuitorii trebuie să plătească o sumă lunară care acoperă costurile de întreţinere.


ZUBILIS (2005-2007) 

Localizare – Rhenania de Nord – Westfalia 

Prezentare  - ZUBLIS este ultimul element al unei strategii coerente şi articulate de oferire a oportunităţilor deţinuţilor şi foştilor deţinuţi din land. 

Metode şi funcţionare – Strategia în totalitatea ei este bazată pe trei piloni: 

1. Activitatea primului pilon a început în anul 1998, prin programul MABIS (Proiect de ocupare a forţei de muncă în condiţii de egalitate  - Focus pe angajarea infractorilor), orientat către pregătirea angajării, care oferă consiliere vocaţională individualizată pentru angajare şi contactare iniţială a potenţialilor angajatori, şi se desfăşoară în perioada ultimelor luni ale perioadei de detenţie. UE suportă dezvoltarea acestui program prin Iniţiativa “EMPLOYMENT-Integra Community”. 

Proiectul se bazează pe trei idei: îmbunătăţirea ocupării forţei de muncă şi a pregătirii vocaţionale în detenţie, obţinerea accesului la muncă după eliberare,  servicii de asistenţă socială post-eliberare. 

Rata de reîntoarcere în prizonierat a fost redusă cu 10% pentru infractorii care au intrat pe filiera calificării vocaţionale, cu 25% pentru cei care s-au angajat, cu 50% pentru cei care au apelat şi la calificarea vocaţională şi la angajare.
Rata de plasare în proiecte lucrative a infractorilor realizată cu implicarea ofiţerilor de probaţiune a crescut de la 48 la 75%.

2. Al doilea pilon - MABIS.NeT – a fost pus în practică în perioada 2002-2005 pentru a completa primul pilon, prin crearea unei reţele publice a serviciilor de asistenţă socială post-eliberare, care se află în legătură strânsă cu consilierii MABIS din interiorul sistemului penitenciar şi care asigură continuarea pregătirii, plasarea în câmpul muncii şi alte servicii oferite foştilor deţinuţi.

3. Al treilea pilon, ZUBILIS, continuă activităţile celor doi piloni anteriori şi se concentrează pe o serie de abordări noi pentru adaptarea nevoilor pieţei muncii şi a noilor competenţe necesare pe piaţa muncii.


Concluzii
Concluziile studiului pun în lumină nu doar eforturile autorităţilor federale sau de la nivel de land pentru rezolvarea acestei probleme foarte actuale, ci şi lipsa unei recunoaşteri a culturii politice şi economice în ceea ce priveşte economia socială. 

Statul a preluat rolul de „paznic social”. Prin punerea în practică a unei economii sociale de piaţă, îşi asumă responsabilitatea faţă de cetăţeni, în sensul promovării securităţii şi coeziunii sociale, ceea ce conduce la o strânsă cooperare între stat şi organizaţiile sectorului terţiar, dar şi, inevitabil, la o confuzie între  cei doi actori, în detrimentul eficacităţii ajutorului acordat deţinuţilor. Multitudinea măsurilor individuale conduce la naşterea unor iniţiative puţin adecvate sau de amploare limitată. Mijloacele alocate şi resursele puse la dispoziţie în domeniul reinserţiei, actualmente repartizate către multe iniţiative şi proiecte, pot câştiga ca eficacitate dacă vor fi regrupate
. Experinţele locale pot fi armonizate la nivel naţional pentru a garanta egalitatea de tratament pe tot teritoriul federal. 

SUEDIA


Cadrul general


În Suedia funcţionează 55 de închisori, şase dintre ele fiind destinate femeilor. Majoritatea deţinuţilor sunt cazaţi în închisori cu o capacitate maximă de 45 de paturi. Există doar câteva închisori cu capacitate de 100-200 de paturi. În general, În Suedia, fiecărui deţinut îi corespunde o celulă. Organizarea politicilor generale privind penitenciarele intră în responsabilitatea Ministerului Justiţiei, rolul Serviciului pentru penitenciare şi probaţiune
 fiind acela de a pune în practică sentinţele de condamnare privative de libertate. 


În Suedia, în anul 2010, erau înregistraţi în jur de 7106 deţinuţi, rata de încarcerare fiind de 78 de deţinuţi la 100.000 de locuitori. 


Începând cu anul 2007 se practică următoarele forme speciale de eliberare a deţinuţilor, menite să vină în sprijinul incluziunii sociale a acestora:

- deţinutului îi este permis să muncească în afara închisorii pe perioada zilei, să participe în cadrul unor programe educative sau vocaţionale sau să  implice în alte activităţi organizate;

· deţinutului îi este permis să frecventeze centre de tratament şi îngrijire;

· deţinutul  poate fi încadrat în programe similare închisorii în regim deschis, însă sub stricta supraveghere a Serviciului pentru penitenciare şi probaţiune – „half-way house”;

· deţinutului îi este permis să-şi execute pedeapsa acasă în condiţii de securitate specială, având montate dispozitive speciale de urmărire - “tagging”.



Eliberarea condiţionată este aplicabilă în cazul deţinuţilor care şi-au ispăşit 2/3 din sentinţă, urmând să fie supravegheaţi până la 1 an de zile de către autorităţi.

Exemple de bune practici

Începând cu anul 2008, în Suedia, ofiţerului responsabil de eliberarea condiţionată îi revine sarcina executării unui plan de executare a pedepsei alături de personalul penitenciarului, serviciilor sociale, spitalelor etc.

Anual, deţinuţii participă la diferite programe cu scopul prevenirii recidivei. Programele-tratament sunt concepute să răspundă nevoilor diferitelor grupe de deţinuţi, precum cei condamnaţi pentru înfăptuirea de crime violente, cei care sunt dependenţi de droguri şi cei condamnaţi pentru infracţiuni sexuale. Deţinuţii încarceraţi în penitenciare sunt obligaţi să participe la programele-tratament, pe când cei aflaţi în probaţiune pot opta pentru frecventarea acestora.

Datorită nivelului de educaţie scăzut al deţinuţilor, Serviciul pentru penitenciare şi probaţiune oferă deţinuţilor programe educaţionale specifice învăţământului primar şi secundar, precum şi accesul la programe vocaţionale. Dintre programele organizate în cadrul Serviciului pentru penitenciare şi probaţiune menţionăm pe cele destinate obţinerii unor calificări în sudură şi alte meserii specifice domeniului construcţiilor etc. De asemenea, în cadrul penitenciarelor, sub directa supraveghere şi îndrumare a instructorilor, deţinuţii realizează orice, de la case de vacanţă la potcoave. În penitenciare un deţinut câştigă aproximativ 10 Coroane suedeze/oră. 

 Începând cu anul 1980 a fost conceput o program naţional de reinserţie pe piaţa muncii a foştilor deţinuţi, de prevenire a izolării acestora şi reducerii recidivismului denumit Krami
. Programul a fost realizat cu ajutorul Serviciul pentru penitenciare şi probaţiune şi a Serviciului Naţional responsabil cu ocuparea forţei de muncă alături de al treilea partener în cadrul proiectului, autorităţile locale.

Programul Krami este implementat la nivel local pe baza unui acord scris între cele trei autorităţi şi înfiinţării unui grup de lucru format din cel puţin un reprezentant din partea fiecărei autorităţi; la nivel local, pe lângă grupul de lucru mai participa şi reprezentanţii regiunilor, ai penitenciarelor şi serviciilor de probaţiune, serviciilor de ocupare a forţei de muncă şi municipalităţilor.

Programul se desfăşoară pe o perioadă de 6 luni, cu posibilitatea extinderii pe mai mulţi ani. Programul funcţioneză pe baza unor reguli stricte şi a obligativităţii prezenţei celor înscrişi,  fiind organizat pe patru module de lucru: admitere, consiliere, activităţi practice şi de recreere. Angajatorii pot primi subvenţii şi facilităţi fiscale pentru angajarea persoanelor participante la curs. Krami vine în sprijinul tinerilor care doresc să-şi găsescă un loc de muncă, în cadrul programului punându-se un accent deosebit pe înţelegerea comportamentului social acceptabil, crearea unui bun sistem de relaţii cu ceilalţi, gestionarea şi rezolvarea problemelor de zi cu zi şi nu în ultimul rând găsirea/ menţinerea unui loc de muncă. 

� � HYPERLINK "http://www.ana.gov.ro/doc_strategice/proiecte/strategie%20reintegrare%20ANP.pdf" ��http://www.ana.gov.ro/doc_strategice/proiecte/strategie%20reintegrare%20ANP.pdf� 


� � HYPERLINK "http://www.exocop.eu/sixcms/detail.php?gsid=bremen02.c.730.de" ��http://www.exocop.eu/sixcms/detail.php?gsid=bremen02.c.730.de�





� Revenirea foştilor deţinuţi pe piaţa muncii şi integrarea lor în societate” - Proiect co-finanţat din Fondul Social European prin Programul Operaţional Sectorial Dezvoltarea Resurselor Umane 2007 – 2013. Axa prioritară 6 “Promovarea incluziunii sociale”. Domeniul major de intervenţie 6.2 “Îmbunătăţirea accesului şi a participării grupurilor vulnerabile pe piaţa muncii”. Proiect POSDRU/70/6.2/S/33488


� Ibidem


� � HYPERLINK "http://www.caap.be" ��www.caap.be� 


� � HYPERLINK "http://www.pourlasolidarite.eu/IMG/pdf/Cahier_34_Reinsertion_Detenus_Cahier.pdf" ��http://www.pourlasolidarite.eu/IMG/pdf/Cahier_34_Reinsertion_Detenus_Cahier.pdf� 


� � HYPERLINK "http://www.detention-alternatives.be/spip.php?article152" ��http://www.detention-alternatives.be/spip.php?article152� 


� � HYPERLINK "http://justice.belgium.be/fr/" ��http://justice.belgium.be/fr/� 


�� HYPERLINK "http://www.ejustice.just.fgov.be/cgi_loi/change_lg.pl?language=fr&la=F&cn=2002052647&table_name=loi" ��http://www.ejustice.just.fgov.be/cgi_loi/change_lg.pl?language=fr&la=F&cn=2002052647&table_name=loi� 


�� HYPERLINK "http://www.ejustice.just.fgov.be/cgi_loi/change_lg.pl?language=fr&la=F&table_name=loi&cn=2009030538" ��http://www.ejustice.just.fgov.be/cgi_loi/change_lg.pl?language=fr&la=F&table_name=loi&cn=2009030538� 


� � HYPERLINK "http://www.justice-en-ligne.be/article510.html?utm_source=moteur_jel&utm_medium=alphabetique&utm_campaign=recherche" ��http://www.justice-en-ligne.be/article510.html?utm_source=moteur_jel&utm_medium=alphabetique&utm_campaign=recherche� 





� � HYPERLINK "http://www.adeppi.be/fichiers/publications/livre%20blanc.pdf" ��http://www.adeppi.be/fichiers/publications/livre%20blanc.pdf� 


� � HYPERLINK "http://www.apresasbl.be" ��http://www.apresasbl.be� 


� � HYPERLINK "http://undp.ro/libraries/projects/Study_regarding_the_social_reintegration_of_former_convicts.pdf" ��http://undp.ro/libraries/projects/Study_regarding_the_social_reintegration_of_former_convicts.pdf�


� � HYPERLINK "http://www.kriminalforsorgen.dk/Default.aspx?ID=29" ��http://www.kriminalforsorgen.dk/Default.aspx?ID=29�


� Principiul normalizării afirmă că persoanele încarcerate au aceleaşi drepturi ca restul populaţiei la serviciile publice, precum sănătate sau schimb de muncă. Astfel închisorile au mai puţini doctori şi asistente; îngrijirea medicală fiind în principal asigurată de sistemul public de sănătate. Perioda petrecută în închisoare va promova adaptarea la societate şi va contracare consecinţele dăunătoare aferente lipsirii de libertate. Timpul petrecut în închisoare va fi planificat şi executat în cooperare strânsă între departamentele din penitenciar şi, dacă este necesar, împreună cu serviciile din comunitate. Deţinutul va avea acces la muncă, studiu, educaţie vocaţională, programe de prevenire a infracţionalităţii şi a abuzului şi alte cursuri care promovează adaptarea la societate după eliberare.


� HYPERLINK "http://penalreform.ro/uploads/media/031_Recomandari_referitoare_la_managementul_de_caz_si_cooperarea_dintre_sistemul_penitenciar_probatiune_si_sistemul_public_de_sanatate,_Stefan_Skagerberg,_2009.pdf" ��http://penalreform.ro/uploads/media/031_Recomandari_referitoare_la_managementul_de_caz_si_cooperarea_dintre_sistemul_penitenciar_probatiune_si_sistemul_public_de_sanatate,_Stefan_Skagerberg,_2009.pdf�


� Planul de acţiune din Danemarca este echivalentul planului individualizat de evaluare şi intervenţie educativă şi terapeutică întocmit pentru fiecare persoană condamnată, conform legii de executare a pedepselor privative de libertate din România; comparativ cu planul individualizat din Romania, cel din Danemarca se concetrează mai mult pe etapa post-detenţie;


 � HYPERLINK "http://www.ana.gov.ro/doc_strategice/proiecte/strategie%20reintegrare%20ANP.pdf" ��http://www.ana.gov.ro/doc_strategice/proiecte/strategie%20reintegrare%20ANP.pdf�


� � HYPERLINK "http://highfive.net/en/side/about-highfive" ��http://highfive.net/en/side/about-highfive�


� � HYPERLINK "http://undp.ro/libraries/projects/Study_regarding_the_social_reintegration_of_former_convicts.pdf" ��http://undp.ro/libraries/projects/Study_regarding_the_social_reintegration_of_former_convicts.pdf�





� � HYPERLINK "http://www.justice.gouv.fr/prison-et-reinsertion-10036/ladministration-penitentiaire-10037/les-missions-de-ladministration-penitentiaire-12017.html" ��http://www.justice.gouv.fr/prison-et-reinsertion-10036/ladministration-penitentiaire-10037/les-missions-de-ladministration-penitentiaire-12017.html� 


� � HYPERLINK "http://www.legifrance.gouv.fr/affichTexte.do?cidTexte=JORFTEXT000021312171&categorieLien=id" ��http://www.legifrance.gouv.fr/affichTexte.do?cidTexte=JORFTEXT000021312171&categorieLien=id� 


�� HYPERLINK "http://www.legifrance.gouv.fr/affichTexte.do?cidTexte=JORFTEXT000000211204&dateTexte=&categorieLien=id" ��http://www.legifrance.gouv.fr/affichTexte.do?cidTexte=JORFTEXT000000211204&dateTexte=&categorieLien=id� 


� � HYPERLINK "http://prison.eu.org/" ��http://prison.eu.org/� 


� � HYPERLINK "http://www.actavista.fr/" ��http://www.actavista.fr/� 


� � HYPERLINK "http://painetpartage.pagesperso-orange.fr/" ��http://painetpartage.pagesperso-orange.fr/� 


� � HYPERLINK "http://www.genepi.fr/" ��http://www.genepi.fr/� 


� � HYPERLINK "http://www.fnars.org/les-associations-2/missions" ��http://www.fnars.org/les-associations-2/missions� 


� „Revenirea foştilor deţinuţi pe piaţa muncii şi integrarea lor în societate” 


Proiect co-finanţat din Fondul Social European prin Programul Operaţional Sectorial Dezvoltarea Resurselor Umane 2007 – 2013. Axa prioritară 6 “Promovarea incluziunii sociale”. Domeniul major de intervenţie 6.2 “Îmbunătăţirea accesului şi a participării grupurilor vulnerabile pe piaţa muncii”. Proiect POSDRU/70/6.2/S/33488


� http://www.bewaehrungshelfer-online.de/site/index.php?/categories/8-ZAHLEN,-DATEN,-FAKTEN (retrieved on the 06th of November 2011)


�  Perspectives des instruments européens pour la réinsertion des détenus : quels moyens pour quels résultats ?


� HYPERLINK "http://www.pourlasolidarite.eu/IMG/pdf/Cahier_34_Reinsertion_Detenus_Cahier.pdf" ��http://www.pourlasolidarite.eu/IMG/pdf/Cahier_34_Reinsertion_Detenus_Cahier.pdf�


� Bundesagentur für Arbeit -  � HYPERLINK "http://www.arbeitsagentur.de/nn_508554/zentraler-content/a04-vermittlung/a044-vermittlungshilfen/allgemein/massnahmen-aktivierung-eingliederung.html" ��http://www.arbeitsagentur.de/nn_508554/zentraler-content/a04-vermittlung/a044-vermittlungshilfen/allgemein/massnahmen-aktivierung-eingliederung.html�


� Perspectives des instruments européens…, p. 95


� � HYPERLINK "http://www.rlp.de/einzelansicht/archive/2010/march/article/schwitzen-statt-sitzen" ��http://www.rlp.de/einzelansicht/archive/2010/march/article/schwitzen-statt-sitzen�


� DESTATIS, Statistisches Bundesamt, Justiz auf einen Blick – ausgabe 2011. Wiesbaden, 2011


� HYPERLINK "http://www.destatis.de/jetspeed/portal/cms/sites/destatis/internet/de/content/Publikationen/Fachveroeffentlichungen/rechtspflege/querschnitt/BroschuereJustizBlick0100001099004,property=file.pdf" ��http://www.destatis.de/jetspeed/portal/cms/sites/destatis/internet/de/content/Publikationen/Fachveroeffentlichungen/rechtspflege/querschnitt/BroschuereJustizBlick0100001099004,property=file.pdf� 


� Johannes Feest, Aktuelles zur Gesetzgebung -  � HYPERLINK "http://www.strafvollzugsarchiv.de/index.php" ��http://www.strafvollzugsarchiv.de/index.php�


� Strafvollzugsgesetz, absatz 1, §3 -  Gestaltung des vollzugs - � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�





�Idem, Absatz 5, §41 : Arbeitspflicht - � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�


� Idem, Absatz 5, §37, (1) : Zuweisung - � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�


� Idem, Absatz 5, §38, (1): Unterricht - � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�


� Idem, Absatz 5, §39, (1): Freies Beschäftigungsverhältnis, Selbstbeschäftigung - � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�


� Idem, Absatz 5, §43: Arbeitsentgelt, Arbeitsurlaub und Anrechnung der Freistellung auf den 


Entlassungszeitpunkt -  � HYPERLINK "http://www.gesetze-im-internet.de/stvollzg/BJNR005810976.html#BJNR005810976BJNG000100314" ��http://www.gesetze-im-internet.de/stvollzg/BJNR005810976.html#BJNR005810976BJNG000100314�


� � HYPERLINK "http://www.kags.de/index2.php?option=com_docman&task=doc_view&gid=14&Itemid=69" ��http://www.kags.de/index2.php?option=com_docman&task=doc_view&gid=14&Itemid=69� 


� Ministerium der Justiz und Verbraucherschutz Rheinland-Pfalz, Justizvollzug -  � HYPERLINK "http://www.mjv.rlp.de/Justizvollzug/#Produkt" ��http://www.mjv.rlp.de/Justizvollzug/#Produkt�


� Justiz in Sachsen, Arbeitsmöglichkeiten - � HYPERLINK "http://www.justiz.sachsen.de/content/974.htm" ��http://www.justiz.sachsen.de/content/974.htm�


� Ibidem


� � HYPERLINK "http://www.taz.de/1/archiv/archiv/?dig=2006/12/05/a0084" ��http://www.taz.de/1/archiv/archiv/?dig=2006/12/05/a0084�


� Perspectives des instruments européens…, p. 107


� � HYPERLINK "http://www.gefangene-helfen-jugendlichen.de/index.php?idcat=21" ��http://www.gefangene-helfen-jugendlichen.de/index.php?idcat=21�





� � HYPERLINK "http://www.basis-e-v.de" ��www.basis-e-v.de�





� Perspectives des instruments européens…, p. 115


�� HYPERLINK "http://www.kriminalvarden.se/upload/Informationsmaterial/Kriminalvarden_mitt_ibland_oss_eng.pdf" ��http://www.kriminalvarden.se/upload/Informationsmaterial/Kriminalvarden_mitt_ibland_oss_eng.pdf�


� � HYPERLINK "http://www.kriminalvarden.se/sv/Other-languages/" ��http://www.kriminalvarden.se/sv/Other-languages/�


� � HYPERLINK "http://www.kramimoa.se/default.html" ��http://www.kramimoa.se/default.html�; � HYPERLINK "http://www.google.ro/url?sa=t&rct=j&q=&esrc=s&frm=1&source=web&cd=12&ved=0CHIQFjAL&url=http%3A%2F%2Fformazionelavoro.regione.emilia-romagna.it%2Flabdi%2Ftemi%2Fmateriali%2Fdocumentazione%2FKrami_Sweden.ppt%2Fat_download%2Ffile%2FKrami_Sweden.ppt&ei=o68VU8T8GsbJygOlt4GoCw&usg=AFQjCNFCIzv4LuFoay8MeA-gMD7KfbR-qA" ��http://www.google.ro/url?sa=t&rct=j&q=&esrc=s&frm=1&source=web&cd=12&ved=0CHIQFjAL&url=http%3A%2F%2Fformazionelavoro.regione.emilia-romagna.it%2Flabdi%2Ftemi%2Fmateriali%2Fdocumentazione%2FKrami_Sweden.ppt%2Fat_download%2Ffile%2FKrami_Sweden.ppt&ei=o68VU8T8GsbJygOlt4GoCw&usg=AFQjCNFCIzv4LuFoay8MeA-gMD7KfbR-qA�

